25MOC-12

Nafarroako Gorteetako kide eta Unión del Pueblo Navarro talde parlamentarioaren eledun José Javier Esparza Abaurrea jaunak, Legebiltzarreko Erregelamenduan xedatuaren babesean, honako mozio hau aurkezten du, Osoko Bilkuran eztabaidatzeko:

Mozioa, Nafarroako Gobernuak Estatutik lortu eta argitara eman dezan Nafarroako abiadura handiko korridore osoa eraikitzeko egutegia.

Abiadura Handiko Trena salgaien nahiz pertsonen garraio-komunikazioak hobetzen laguntzen duen azpiegitura bat da: garapen ekonomiko handiagoa ematen dio azpiegitura hori duenari, lurraldea egituratzen du eta modernitate-irudi bat nahiz kanpora begirako irudi bat ematen du.

Nafarroarentzat, Abiadura Handiko Trenak izan behar du –eta izan hala da– Europan zeharreko oinarrizko sare bat, Europak aitortu eta saritua, Frantziatik eta, horrenbestez, Europako gainontzeko trenbide-komunikazioetatik hurbil egoteagatik; hortaz, lehenetsi beharrekoa da, Espainiako beste batzuen aldean.

Aldirietako nahiz hurbileko trenbide-komunikazioek pertsonen eta salgaien mugikortasuna hobetzen laguntzen dute; horrenbestez, Nafarroan bizi diren pertsonen bizi-kalitatea eta Nafarroan kokatuta dauden enpresen tokiko ekonomia hobetzen laguntzen dute; hartara, beharrezkoa da Nafarroako Gobernua sarerik onena eta modernoena izateaz eta hori lehenbailehen gauzatzeaz arduratu dadin.

Era berean, ezinbestekoa da abiadura handiko trenaren Nafarroako tartea azkartzeko beharrezkoa den proiektua premiaz zehaztea.

ERABAKI-PROPOSAMENA

1. Nafarroako Gobernua premiatzen da 2025eko lehen seihilekoan Estatutik lor dezan Nafarroako Abiadura Handiko Korridorearen Zaragozatik Castejonerako tartearen eta Iruñerriko tartearen informazio-azterlanak onestea eta horiek eraikitzeko proiektuak lizita daitezen, Arrizabalagako tarteari eta Iruñeko geltoki berriari lehentasuna emanda.

2. Nafarroako Gobernua premiatzen da Estatutik lor dezan berehala –2025eko lehen seihilekoan– argitaratzea trena Tuteratik iragaten den tarterako alternatiben informazio-azterlan berria, zeinak ezinbestean jaso beharko duen AHTaren trenbide berrien eta Renferen trenbide guztien trazaduraren alternatiba, ospitale ondoan eginen den Tuterako eskualdeko geltoki bakarrarekin batera.

Iruñean, 2025eko urtarrilaren 30ean

Foru parlamentaria: José Javier Esparza Abaurrea